Diari Oficial de la Generalitat Valenciana


Sumari del DOGV 3154, del 02-01-1998 (1997/12263)

Convocatòria per a cobrir tres places de tècnic auxiliar de biblioteques.
-------------------------------------------------------------------------

### Dades del document

Número de DOGV
:   3154

Data del DOGV
:   02-01-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/12219


Data del document
:   01-12-1997

Organisme emissor
:   Ajuntament d'Elda

Tipus de document
:   Convocatòria

Descriptors 

:   * Elda
    * biblioteca
    * concurs administratiu
    * administració local

Convocatòria per a cobrir tres places de tècnic auxiliar de biblioteques. [97/M12648]
  
Aprovades pel Ple de l'Ajuntament, en sessió del dia 25 de novembre de 1997, mitjançant aquest anunci es convoca concurs oposició restringida per a cobrir, en propietat, tres places de tècnic auxiliar de biblioteques, d'acord amb les següents:
  
Bases específiques per a cobrir tres places de tècnic auxiliar de biblioteques, torn de promoció interna.
  
Primera. Places convocades i sistema de selecció
  
1. Es convoquen els interessats a cobrir, com a personal laboral fix, tres places de tècnic auxiliar de biblioteques, classificades en l'escala d'administració especial, subescala tècnica, classe de tècnics auxiliars, grup C.
  
2. El sistema de selecció dels aspirants serà el de concurs oposició restringida.
  
Segona. Requisits dels candidats
  
1. Per a ser admesos a la realització de les proves selectives, els aspirants hauran de complir els requisits que s'indiquen en les bases genèriques i els següents:
  
- Estar ocupant plaça del grup D, com a auxiliar de biblioteca de la plantilla de laborals en l'Ajuntament d'Elda, escala d'administració especial, subescala tècnica, branca d'auxiliars, i continuar ocupant-la durant tot el procés de selecció.
  
- Haver prestat almenys dos anys de serveis efectius com a personal laboral fix del grup D, en l'escala d'administració especial, subescala tècnica, branca d'auxiliars de biblioteques, en l'Ajuntament d'Elda.
  
- Estar en possessió del títol de Batxiller Superior, Formació Professional de segon grau o equivalent.
  
2. Els aspirants hauran de pagar, en concepte de drets d' examen, la quantitat total de 1.110 pessetes, mitjançant transferència bancària a favor de l'Ajuntament d'Elda, en l'entitat bancària que s'indique en els models oficials d'instàncies a presentar per a prendre part en la present convocatòria.
  
Tercera. Valoració de mèrits i proves selectives
  
Primera part. Fase d'oposició.
  
Primer exercici: obligatori i eliminatori.
  
Consistirà en la realització per escrit d'una prova de coneixements sobre els continguts del programa recollits en l'apartat del temari de matèries comunes. L'exercici es fixarà pel tribunal en forma de test, en nombre de 75 preguntes, amb tres respostes alternatives, de les quals només una serà correcta. La duració es fixarà pel tribunal amb la deguda antelació, atenent al contingut d'aquest, sense que puga ser inferior a 70 minuts. Les contestacions errònies es valoraran negativament amb una penalització equivalent a un terç del valor de cada contestació correcta.
  
Segon exercici: obligatori i eliminatori.
  
Consistirà en el desenvolupament per escrit, durant un temps mínim de tres hores i màxim de quatre, a determinar pel tribunal, de dos temes extrets a l'atzar del temari de matèries específiques.
  
Tercer exercici: obligatori i eliminatori.
  
Consistirà a resoldre per escrit, en un temps mínim de tres hores i màxim de quatre, a determinar pel tribunal, dos supòsits pràctics sobre les matèries específiques corresponents segons l'objecte de la convocatòria, i que seran fixades pel tribunal immediatament abans de realitzar-se l'exercici.
  
Quart exercici: obligatori.
  
Consistirà en la realització d'una entrevista davant del tribunal, que podrà obtindre de l'aspirant la informació necessària per a la valoració de les seues experiències i coneixements relacionats amb les tasques que s'han de realitzar.
  
La puntuació obtinguda en l'entrevista no podrà superar el 10% de l'obtinguda en el conjunt de la resta dels exercicis, i serà com a màxim de 2 punts.
  
Quarta. Qualificació dels exercicis
  
De conformitat amb el que disposa la base novena de les bases generals.
  
Segona part. Fase de concurs.
  
Barem de mèrits a valorar en la fase de concurs.
  
1) Serveis prestats. Fins a un màxim de 3 punts, d'acord amb el que disposen les bases generals, que estableixen:
  
Els serveis prestats es valoraran a raó de 0,24 punts per any complet de serveis en el mateix grup de funcionaris o categoria laboral o en el grup immediatament inferior, i 0,10 punts quan es tracte de la resta de grups. A aquest efecte es computaran els serveis previs prestats en l'administració que s'hagen reconegut a l'empara del que disposa la Llei 70/1978, de 26 de novembre, i l'altra normativa aplicable. No es computaran mai els serveis que s'hagen prestat simultàniament amb altres també al·legats.
  
2) Titulacions. Es valorarà fins a un màxim de 2 punts la possessió d'altres titulacions de nivell superior a l'exigit per la convocatòria, sempre que tinguen relació directa amb les funcions dels llocs convocats, d'acord amb els següents criteris:
  
Si el títol és de nivell superior a l'exigit: 2 punts.
  
3) Experiència: es valorarà fins a un màxim de 4 punts, a raó d'1 punt per any complet de serveis i de conformitat amb el que estableixen les bases generals, que disposen:
  
L'experiència es valorarà atenent principalment el fet d'haver realitzat funcions similars a les que s'hauran de realitzar.
  
Es tindran en compte per a això els certificats expedits per responsables del departament, servei o àrea de l'administració o els documents acreditatius de les empreses on l'aspirant ha treballat.
  
4) Cursos: es valoraran fins a un màxim de 2 punts, d'acord amb els següents criteris:
  
a) Cursos de 100 o més hores: 2 punts.
  
b) Cursos de 50 o més hores: 1 punt.
  
c) Cursos de 25 o més hores: 0,5 punts.
  
d) Cursos de 15 o més hores: 0,3 punts.
  
e) Cursos, jornades, conferències, seminaris, etc. de duració inferior a 15 hores o sense especificar: 0,2 punts.
  
Es tindran en compte aquells cursos de formació i perfeccionament que tinguen relació amb temes de caràcter general de l'administració pública o amb les funcions a exercir que hagen sigut
  
organitzats per l'Institut Valencià d'Administració Pública, per escoles de formació de funcionaris, per universitats, o qualsevol altre curs homologat per l'IVAP o organisme oficial corresponent.
  
5) Altres mèrits: es valoraran fins a un màxim de 2 punts, de conformitat amb el que disposen generals, que estableixen:
  
Es tindran en compte, entre altres, els coneixements d'idiomes, a més del valencià, i especialment els de la Unió Europea, acreditats documentalment en funció del nivell acadèmic, i el reconeixement del centre que expedeix la titulació o el certificat. Així mateix, es valorarà haver impartit o haver participat com a conferenciant en cursos, congressos, jornades, etc. relacionats amb les funcions a exercir, o amb caràcter general, en matèries d'administració pública, aplicant-se el mateix criteri quan es tracte de publicacions acreditades per l'aspirant.
  
Tercera part. Període de pràctiques.
  
Els aspirants proposats realitzaran un període de pràctiques de tres mesos de duració, sense la superació del qual no se'ls atorgarà el nomenament definitiu. Aquest nomenament s'efectuarà per l'Alcaldia Presidència a la vista dels informes del cap tècnic i del regidor delegat del servei competent; durant el dit període se'ls considerarà personal laboral en pràctiques a tots els efectes.
  
Quarta. Qualificació dels exercicis
  
De conformitat al que disposa la base novena de les bases generals.
  
Cinquena. Bases genèriques
  
La present convocatòria es regirà per les bases genèriques, publicades en el Butlletí Oficial de la Província número 159 de data 14 de juliol de 1997, i en el Diari Oficial de la Generalitat Valenciana, número 3.053, de data 8 d'agost de 1997, en tots aquells aspectes sobre els quals les presents bases específiques no establisquen res en contra.
  
Elda, 1 de desembre de 1997.- L'alcalde: Juan Pascual Azorín Soriano.
  
Annex
  
Programa
  
Matèries comunes.
  
La Constitució espanyola i organització de l'estat.
  
1. La Constitució espanyola 1978. Estructura i principis fonamentals.
  
2. La Corona. Les Corts Generals. Composició, atribucions i funcionament.
  
3. L'organització territorial de l'estat. Les comunitats autònomes. Estatuts d'autonomia. Institucions de la Comunitat Autònoma Valenciana.
  
Règim local.
  
4. L'administració local en la Constitució de 1978. L'organització municipal. L'alcalde. Tinent d'alcalde. El ple. La comissió de govern.
  
5. Règim jurídic dels béns locals. Els béns de domini públic. Els béns patrimonials. Particularitats d'ambdós.
  
6. Personal al servei de les entitats locals. Drets i deures dels funcionaris.
  
Dret administratiu.
  
7. El procediment administratiu: concepte i regulació. Fases del procediment.
  
Hisenda pública i administració tributària.
  
8. Hisenda pública: principis constitucionals. Recursos de les entitats locals.
  
Matèries específiques.
  
Grup I. Biblioteconomia, bibliografia i documentació.
  
1. Concepte actual de biblioteconomia. La formació professional dels bibliotecaris.
  
2. L'organització bibliotecària espanyola. Els decrets de transferència de la Comunitat Valenciana. La Llei d'Organització Bibliotecària de la Comunitat Valenciana.
  
3. Selecció i adquisició de fons bibliogràfics. Ingrés i preparació.
  
4. Els catàlegs de les biblioteques. Els seus diferents tipus.
  
5. Els sistemes de classificació. La classificació decimal universal.
  
6. La biblioteca pública. Organització i serveis.
  
7. La secció local.
  
8. Les biblioteques públiques municipals. Situació i problemàtica.
  
9. Biblioteques infantils. Biblioteques escolars.
  
10. Biblioteques nacionals. Biblioteques universitàries.
  
11. Ordenació i conservació de fons especials: mapes, gravats, partitures i audiovisuals.
  
12. Automatització de biblioteques.
  
13. La bibliografia: definició i objectius. Evolució històrica.
  
14. Classes de bibliografies.
  
15. La informació bibliogràfica en les biblioteques. La secció de referència.
  
16. Bibliografies valencianes.
  
17. Principals biblioteques de la Comunitat Autònoma Valenciana.
  
18. Els audiovisuals en la biblioteca: fonoteques i videoteques.
  
19. Publicacions periòdiques eldenques.
  
20. Bibliografia eldenca.
  
21. Sociologia de la lectura.
  
22. Serveis de lectura per a sectors específics de la població: infantil, juvenil, tercera edat, etc.
  
23. Documentació: concepte. La tramesa de documentació: la seua justificació i finalitat. Fonts documentals: definició i divisió.
  
Grup II. Història del llibre i de les biblioteques.
  
24. El llibre i les biblioteques en l'antiguitat.
  
25. El llibre i les biblioteques en l'edat mitjana.
  
26. L'aparició de la impremta. Els incunables.
  
27. El llibre i les biblioteques en els segles XVI, XVII i XVIII.
  
28. El llibre i les biblioteques en el segle XIX.
  
29. El llibre i les biblioteques en el segle XX.
  
30. El llibre valencià dels segles XV i XVI.
  
31. El llibre valencià dels segles XVII i XVIII.